Isegi, kui laen on tasutud, ei ole vaja hüpoteeki kustutada. Hüpoteek ei tähenda mitte mingit laenukohustust ning see ei too mitte mingisuguseid lisakulutusi. Lisakulud tekivad alles siis, kui tahad midagi registris muuta. Seega, kui on võimalus, et kavatsed kunagi uuesti laenu võtta, ei ole mõttekas hüpoteeki üldse ära kustutada.
Hüpoteek ei ole seotud konkreetselt sinu isikuga, vaid kinnisvaraga, mis tähendab, et võid vabalt kinnisvara müüa – hüpoteek seda ei takista. Uue hüpoteeklaenu võtmisel seatakse lihtsalt hüpoteek laenuandja kasuks jälle.